Cum au transformat demnitarii în bâlci subiectul redeschiderii piețelor votat în Camera Deputaților.
173 de deputați de la PSD, PRO România, ALDE și UDMR au votat pentru redeschiderea piețelor. Deputații USR, PMP, dar și PNL s-au abținut să voteze redeschiderea piețelor. Adriana Săftoriu de la PNL a avut și ea pentru redeschiderea piețelor. Piețele rămân închise până la promulgarea legii de către președinte.
Deputații au transformat în bâlci subiectul redeschiderii piețelor votat în Camera Deputaților. O majoritate largă de 173 de deputați de la PSD, PRO România, ALDE, UDMR și chiar un deputat PNL au votat pentru redeschiderea piețelor.Magyar Lorand-Balint, deputat UDMR, candidat: "Nu este normal în condițiile în care supermarketurile rămân deschise, piețele de tip hale să fie închise.“Vasile Suciu, deputat PSD, candidat: "O asemenea măsură este aberantă, este o prostie și piețele pentru producătorii români trebuie să fie deshise cu respectarea tuturor măsurilor de siguranță și de prevenție.“Florin Roman, deputat PNL, candidat: "E adevărat, se închid piețe. Și aceste piețe chiar organizate în aer liber sunt închise în special acolo unde sunt primari ai PSD.“Cătălin Drulă, deputat USR, candidat: "Ce treabă au bâlciurile cu serviciile esențiale de care vorbim. Ce treabă au talciocurile cu serviciile esențiale? Una e vânzarea de hrană care au rămas deschise în toate țările, pentru că oamenii trebuie să își cumpere mâncare, și alta sunt bâlciurile.“Petru Movilă, deputat PMP: "Credem că trebuie să existe o singură regulă valabilă pentru toți. Nu te grăbi însă să mergi la piață. Legea votată trebuie să fie promulgată de președinte. Klaus Iohannis poate întoarce legea în parlament sau chiar să o conteste la Curtea Constituțională.“.